આનંદ હાલમાં એક ફિલ્મમાં વિકલાંગ વ્યક્તિનું પાત્ર કરી રહ્યો છે. ભવિષ્યમાં તે પોતાના જીવન પરથી ફિલ્મ બનશે તેમાં પણ કામ કરશે. તે દિવ્યાંગ વ્યક્તિઓ માટે પ્રેરણારૂપ જીવન જીવવા માગે છે. અને જે લોકો જીવનમાં હાર માની ચૂક્યા હોય તેમને મદદરૂપ બનવા માગે છે. લગ્ન કરવા વિશે તે હવે વિચારવા નથી માગતો. જીવન જ્યારે કોઈ વસ્તુ તમારી પાસેથી લઈ લે છે તો બીજા અનેક બંધ દ્વાર ખોલી આપે છે તેવું આનંદ દ્ર્રઢપણે માને છે. કોઈપણ ખોડખાંપણ માનવને સફળ જીવન જીવતાં રોકી શકતી નથી તેવું આનંદ ભરપૂર આત્મવિશ્ર્વાસ સાથે કહે છે. આજે તે મોડેલિંગ કરે છે. બૉડી બિલ્ડીંગ અને ફિલ્મના કામોમાં વ્યસ્ત છે. તેણે પહેલાં એક ટીવી શોમાં વ્હીલચેર સાથે કરતબ કરીને લોકોને આશ્ર્ચર્યમાં નાખી દીધા હતા.